					 ZÁPIS č. 10
                           Z RIADNEHO ZASADNUTIA SPRÁVNEJ RADY TASR 
                                   27. októbra 2026 so začiatkom o 15.00 h

Prítomní členovia Správnej rady: Samuel Bachár, Jozef Bednár, Erik Mader, Michal Pidanič, Alexander Riabov
Ospravedlnení:   - 
Hostia: Vladimír Puchala, generálny riaditeľ TASR
Miesto konania: TASR, Dúbravská cesta 14, Bratislava
--------------------------------------------------------------------------------------------------------------------
Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.
UZNESENIE č. 01/27/10/2026:
Členovia rady schválili tento program zasadnutia:
Program:  
1. Modernizácia IT infraštruktúry a posilnenie kybernetickej bezpečnosti v zmysle Zákona č. 69/2018 o kybernetickej bezpečnosti
2. Test monitorovania prístupnosti webového sídla TASR v zmysle zákona č. 95/2019 Z. z. o informačných technológiách vo verejnej správe
3. Voľby do orgánov územnej samosprávy 2026
4. Rôzne
ZA:    5                                    PROTI: 0                                    ZDRŽAL SA: 0
S. Bachár
J. Bednár
E. Mader
M. Pidanič
A. Riabov
Uznesenie bolo prijaté.
__________________________________________________________________
1. Modernizácia IT infraštruktúry a posilnenie kybernetickej bezpečnosti v zmysle Zákona č. 69/2018 o kybernetickej bezpečnosti
2. Test monitorovania prístupnosti webového sídla TASR v zmysle zákona č. 95/2019 Z. z. o informačných technológiách vo verejnej správe
GR TASR V. Puchala detailne informoval členov rady o kyber hrozbách, ktorým agentúra čelí a o posilňovaní kybernetickej bezpečnosti.
Členovia Správnej rady TASR vzali materiály na vedomie.
_____________________________________________________________________
3. Voľby do orgánov územnej samosprávy 2026
Ako uviedol V. Puchala, voľby do orgánov samosprávnych krajov a orgánov samosprávy obcí, ktoré sa konali v sobotu 24. októbra 2026, boli jednou z priorít spravodajského servisu TASR v tomto roku. Verejnoprávna tlačová agentúra venovala tejto udalosti na domácej politickej scéne maximálnu pozornosť na viacerých úrovniach vzhľadom na to, že je považovaná za dôveryhodný, aktuálny a obsahovo najbohatší zdroj informácií pre médiá i verejnosť. 
1. Zhromažďovanie a vydávanie informácií pre klientov i verejnosť o príprave volieb, príslušnej legislatíve, technických náležitostiach,kandidátoch na županov, primátorov, starostov a poslancov a  ich volebných programoch. Okrem toho agentúra venovala pozornosť prijatým opatreniam Štátnej komisie pre voľby a kontrolu financovania politických strán.

1. Mapovanie priebehu volebného dňa a účasti na voľbách na celom území Slovenska, zverejňovanie priebežných výsledkov v servise TASR a zaznamenanie reakcií kandidátov a predstaviteľov politických strán po zverejnení neoficiálnych výsledkov. 
1. Spracovanie oficiálnych výsledkov a priority zvolených kandidátov. TASR bude maximálnu pozornosť venovať týmto témam až do ustanovujúcich zasadnutí krajských, mestských a obecných zastupiteľstiev, zloženie sľubov a bude sledovať kreovanie poslaneckých klubov. 
1. TASR počas volieb spolupracovala so Štatistickým úradom Slovenskej republiky a vytvorila technické podmienky na zverejňovanie výsledkov priebežného sčítavania hlasov.
Prvé správy o kandidátoch na posty primátorov a predsedov samosprávnych krajov sa začali objavovať už koncom roka 2025. V tejto súvislosti TASR v novembri 2025 začala s používaním jednotného označovania správ pre komunálne i regionálne voľby v agentúrnom servise. Vzhľadom na to, že sa oboje voľby konali v rovnakom termíne, pre zabezpečenie väčšej prehľadnosti boli správy pre krajské i komunálne voľby odlišované v titulkoch a i kľúčových slovách.
Na tvorbe volebného spravodajstva sa systematicky podieľali: domáca, zahraničná, obrazová a dokumentačná redakcia. V súvislosti s voľbami pripravila TASR manuál pre redaktorov, ktorý špecifikoval postupy pre zabezpečenie objektívneho spravodajstva v zmysle platnej legislatívy.
Počet vydaných správ:
Od novembra 2025 do nedele 25. októbra 2026 v súvislosti s voľbami do orgánov samosprávnych krajov a orgánov samosprávy obcí vydala TASR v agentúrnom servise celkove 2707 správ (text, audio, foto, video). Zároveň sa téma volieb objavila v ďalších 541 spravodajských súhrnoch. Iba počas volebného víkendu bolo v servise vydaných spolu 1021 správ (text, foto, video, audio). Okrem toho bolo realizovaných 10 live prenosov.
Volebný víkend
Počas volebného dňa redaktori priniesli reportáže z priebehu hlasovania vo vybraných obciach a mestách, pričom sa zamerali na atraktívne regióny a zaujímavé miesta. TASR zaznamenala aj hlasovanie troch najvyšších ústavných činiteľov.  Agentúra mala stáleho spravodajcu v Bratislave, ktorý monitoroval prijímanie verdiktov ŠKPVaFPS. Počas volebného víkendu sa z pohľadu spravodajstva nevyskytol žiadny závažný problém, ktorý by ovplyvnil zabezpečovanie aktuálnych informácií z volieb.
TASR poskytla aktuálne informácie o víťazoch volieb so zameraním na predsedov samosprávnych krajov a primátorov krajských miest. Priniesla prvé reakcie víťazov i vybraných neúspešných kandidátov. Do nedeľného rána plynule informovala o výsledkoch volieb krajských, okresných mestách a samosprávnych krajov ako aj o zložení jednotlivých zastupiteľstiev.
TASR zverejnila oficiálne výsledky po zasadnutí štátnej volebnej komisie, k potvrdeniu výsledku spojených samosprávnych volieb a rovnako aj k vyhodnoteniu priebehu a bezpečnosti volieb. Domáca redakcia spracovávala reakcie politických strán a hnutí k výsledkom volieb. Agentúra bude v ďalších dňoch a týždňoch pokračovať v spracovávaní výsledkov volieb s prihliadnutím na kreovanie zastupiteľstiev, klubov až do ich ustanovujúcich zasadnutí.
Voľby na portáli TERAZ.SK
Spravodajský portál TERAZ.SK vytvoril v júni na svojej stránke špecializovanú sekciu venovanú voľbám do orgánov miestnych a krajských samospráv. Na nej zhromažďoval všetky materiály, ktoré sa týkajú legislatívy, rozhodnutí ŠKPVaFPS, usmernení pre voličov, priebehu volieb v regiónoch, ako aj informácie o kandidátoch na županov či primátorov. Na stránke boli sprístupnené aj live prenosy realizované TASR TV.   
Teraz.sk  sprevádzkoval špeciálnu volebnú stránku, ktorá prinášala informácie z volebného dňa a zároveň po uzatvorení volebných miestností aj priebežné neoficiálne výsledky volieb.

Záložné pracovisko ŠÚ SR
TASR počas volieb úzko spolupracovala so Štatistickým úradom Slovenskej republiky a vytvorila technické podmienky na zverejňovanie výsledkov priebežného sčítavania hlasov. Verejnoprávna agentúra bola záložným pracoviskom štatistického úradu a vytvorila špecializovanú volebnú stránku pre prípad, že by nastali technické problémy pri zverejňovaní priebežných výsledkov. 
Voľby v TASR TV
TASR TV zverejnia videozáznamy z vybraných podujatí a tlačových konferencií týkajúcich sa komunálnych a regionálnych volieb. Pred voľbami pripravila TASR TV reláciu, ktorej hosťom bol riaditeľ odboru volieb MV SR Martin Gajdoš. Okrem toho redaktori TASR TV počas volebného víkendu mapovali dianie vo vybraných volebných centrálach. Po ukončení hlasovania priniesla televízia 10 live prenosov z volebných centrál. 
Po uzatvorení volebných miestností 24.októbra odvysielala TASR TV volebné štúdio. Jeho hosťom bol politický komentátor Juraj Hrabko, ktorý sa venoval výsledkom volieb.
V nedeľu 25. októbra 2026 TASR TV odvysielala naživo Tlačovú besedu ŠKPVaFPS k oficiálnym výsledkom volieb.
Členovia Správnej rady TAST ocenili pracovné nasadenie redakcií aj úseku informačných technológií nielen počas volebného víkendu, ale aj počas týždňov, ktoré im predchádzali.
Správna rada TASR vzala materiál na vedomie.
——————————————————————————————————————
4. Rôzne
Členovia Správnej rady sa dohodli na najbližšom termíne rokovania 24/11 o 15:00 h. 
Predseda SR TASR J. Bednár v súlade s Rokovacím poriadkom SR TASR ukončil zasadnutie rady.
Bratislava 27. októbra 2026
Zapísal:



                                                                                                   Jozef Bednár v.r.
